اما بعد میں عمار بن یاسر ؓ کو امیر اور عبداللہ ابن مسعود ؓ کو معلم اور وزیر مقرر کرکے بھیجتا ہوں ، خزانہ کا اہتمام وانصرام بھی ابن مسعود ؓ کے متعلق کیا ہے ، یہ دونوں حضرت محمد ﷺ کے ان شریف اصحاب میں سے ہیں جو غزوۂ بدر میں شریک تھے ، اس لیے ان دونوں کی فرماں برداری اطاعت اور پیروی کرو ، میں نے ام عبد کے بیٹے ( عبداللہ بن مسعود ؓ ) کو اپنے سے الگ کرکے تمھارے پاس بھیج کر تم کو اپنے اوپر ترجیح دی ہے ، عثمان بن حنیف کو عراق ( کی پیمائش ) پر مامور کرکے بھیجتا ہوں اور ان کے رسد کے لے روزانہ ایک بکری مقرر کرتا ہوں جس کا ایک حصہ اور شکم عمار کے لیے مخصوص رہے گا اور باقی حصے ان تینوں میں تقسیم ہوں گے ۔
Entity: عراق — Type: /location, /location/country, /organization/sports_team, /person, /organization